CELEX: 31983R0933
Language: el
Date: 1983-04-20
Title: Κανονισμός (ΕΟΚ) αριθ. 933/83 της Επιτροπής της 20ής Απριλίου 1983 για την πέμπτη τροποποίηση του κανονισμού (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια

Avis juridique important

|

31983R0933

Κανονισμός (ΕΟΚ) αριθ. 933/83 της Επιτροπής της 20ής Απριλίου 1983 για την πέμπτη τροποποίηση του κανονισμού (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια  

Επίσημη Εφημερίδα αριθ. L 102 της 21/04/1983 σ. 0025 - 0025

***** ΚΑΝΟΝΙΣΜΟΣ (ΕΟΚ) αριθ. 933/83 ΤΗΣ ΕΠΙΤΡΟΠΗΣ  της 20ής Απριλίου 1983  για την πέμπτη τροποποίηση του κανονισμού (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), και ιδίως το άρθρο 3 παράγραφος 7,  Εκτιμώντας:  ότι το άρθρο 4 του κανονισμού (ΕΟΚ) αριθ. 2192/82 της Επιτροπής (2), όπως τροποποιήθηκε τελευταία με τον κανονισμό (ΕΟΚ) αριθ. 575/83 (3), προβλέπει τους όρους στους οποίους πρέπει να ανταποκρίνεται η δήλωση παραδόσεως·  ότι το άρθρο 15 του κανονισμού (ΕΟΚ) αριθ. 2036/82 του Συμβουλίου (4) προβλέπει ότι, εάν κριθεί αναγκαία η θέσπιση μεταβατικών μέτρων για να διευκολυνθεί η μετάβαση από το ισχύον καθεστώς στο καθεστώς που προβλέπει ο παρών κανονισμός, τα μέτρα αυτά θεσπίζονται σύμφωνα με τη διαδικασία που προβλέπεται στο άρθρο 12 του κανονισμού (ΕΟΚ) αριθ. 1117/78 του Συμβουλίου (5) όπως τροποποιήθηκε τελευταία από τον κανονισμό (ΕΟΚ) αριθ. 1433/82 (6), και ότι εφαρμόζονται μόνο κατά το χρονικό διάστημα που είναι εντελώς απαραίτητο για να διευκολυνθεί η μετάβαση από το ένα καθεστώς στο άλλο·  ότι στο άρθρο 15 παράγραφος 3 του κανονισμού (ΕΟΚ) αριθ. 2192/82 προβλέπεται η δυνατότητα, για τα Κράτη μέλη, να παρεκκλίνουν, έως τις 31 Δεκεμβρίου 1982 και στο μέτρο που αυτό είναι αναγκαίο, από τις διατάξεις των άρθρων 4 και 5 του ίδιου κανονισμού· ότι αποδείχτηκε ότι η εφαρμογή από τα Κράτη μέλη ορισμένων όρων, στους οποίους πρέπει να ανταποκρίνεται η δήλωση παραδόσεων, προσκρούει σε ορισμένες δυσκολίες· ότι πρέπει, λοιπόν, να παραταθεί η περίοδος κατά την οποία τα Κράτη μέλη μπορούν να παρεκκλίνουν από τις διατάξεις των άρθρων 4 και 5·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 15 παράγραφος 3 του κανονισμού (ΕΟΚ) αριθ. 2192/82 αντικαθίσταται από το ακόλουθο κείμενο:  «3. Έως τις 30 Ιουνίου 1983, τα Κράτη μέλη μπορούν να παρεκκλίνουν, στο μέτρο που αυτό είναι αναγκαίο, από τις διατάξεις των άρθρων 4 και 5· τα Κράτη μέλη ενημερώνουν το ταχύτερο δυνατό την Επιτροπή για τα μέτρα που λαμβάνουν κατ' εφαρμογήν της παρούσας παραγράφου.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 233 της 7. 8. 1982, σ. 5.  (3) ΕΕ αριθ. L 69 της 15. 3. 1983, σ. 8.  (4) ΕΕ αριθ. L 219 της 28. 7. 1982, σ. 1.  (5) ΕΕ αριθ. L 142 της 30. 5. 1978, σ. 1.  (6) ΕΕ αριθ. L 162 της 12. 6. 1982, σ. 32.